1. **FILM**

**Vedd le a lábad az asztalról!**

Sven: Új csoportbeosztást készítettem. Jól vagy?

Emma: Igen.

Sven: Mi történt?

Emma: Nem tudom, Mick megrúgott.

(korábban)

Emma: Mick, vedd le a cipős lábadat az asztalról! Vedd le a koszos cipődet az asztalról! Vedd le az asztalról a lábadat!

Mick: Mi a franc!

Emma: Vedd már le a koszos cipődet az asztalról, ha mondom Neked!

Mick: Hagyj békén, hülye kurva!

Emma: Mit mondtál?

Mick: Süket vagy, vagy mi?

Emma: Figyelj ide! A cipőd…

Mick: Mi a fenét csinálsz?

Emma: A cipőd nem lehet az asztalon.

Mick: Nem vagy az Anyám. Menj a p.csába!

(Mick megrúgja Emmát)

Sven: És akarattal rúgott meg?

Emma: Nagyon fájt.

Sven: Megértem.

Susanne: Nem túl jó a kapcsolatotok.

Emma: Mit értesz ez alatt?

Susanne: Azt, hogy rád erőteljesebben reagál, mint a többi munkatársra.

Sven: Most fontosabb, hogy azzal foglalkozzunk, Emma hogyan élte meg a helyzetet. Szerintem az a minimum, hogy a Munkafelügyeletnek bejelentjük.

Susanne: Nem gondolod, hogy ez túlzás? Hát elnézést, hogy nyíltan kimondom, de megúszhattuk volna ezt a szituációt, ha Emma megfelelően kezelte volna a szituációt.

Emma: Miről beszélsz?

Susanne: Csak azt mondom, hogy Mick rögtön a vörös zónába került, valami probléma a Te megközelítéseddel lehet.

Sven: Emma, én is kerültem már ehhez hasonló helyzetbe. Csak azt akarom mondani, hogy fontos, hogy hangsúlyozzuk, hogy ez nem Emma hibája volt. Ö rendben van. Jól vagy?

Emma: Nem igazán tudom. Nem, nem túl jól.

Susanne: Azt mondjátok, hogy be kéne jelentenünk a rendőrségnek?

Sven: Nem, Susanne, nem ezt mondtuk!

Emma:..?

Susanne: Lehet, hogy nem kellett volna kiprovokálnod a konfliktust.

Sven: Feljegyzést kell írnunk erről a szituációról.

Susanne: Sven!

1. **FILM**

**Én döntök!**

Björn: Annika, csak arra gondoltam, hogy nem kaphatnám-e meg a 200 koronámat.

Annika: Szerintem jobb, ha én vigyázok rá Neked.

Björn: Tuborg Classicot szeretnék venni.

Annika: Nem kéne az összes pénzedet sörre költeni. Másra is kell, hogy maradjon.

Björn: Tudom, de csak azért, mert Tuborg Classicot szeretnénk.

Annika: Igen

Björn: Igen.

Annika: Az én apám is szerette a sört. Túlságosan is, végül nagyon beteg lett. Nagyon nehéz volt vele együtt lenni. Nem szeretnénk, ha Veled is ez történne. És a súlyodnak sem tesz jót.

Björn: A súlyra vigyázni kell.

Annika: Igen, vigyázni kell.

Björn: Igen.

Annika: Igen. Nagyon jó ember vagy, Björn.

(a boltban)

Björn: Annika, itt a Tuborg Classic. Osszuk el.

Annika: Ennyit nem vehetsz, legalább valamennyit vigyél vissza belőle.

Björn: ?

Annika: Nem, visszamégy vele.

Björn: Nem, én döntök. Nem szeretnék beteg lenni…(?).

Annika: Gyere Björn, visszamegyünk, visszaviszünk belőle néhányat.

(leesnek a sörök)

Annika: A francba, Björn! Ne, ne, jaj, ne! Sokkal jobban kéne vigyáznod!

Björn: Nem, nem akarok beteg lenni. A Te hibád!

Annika: Miért beszélsz mindig arról, hogy beteg leszel?

Björn: A Te hibád!

Annika: Björn! Björn!

Björn: Nem! Nem!!

(Björn ad egy pofont Annikának)

(a taxiban)

Annika: Tessék.

Taxis: Köszönöm.

Annika: Na Björn, gyere.

Björn: Nem.

Annika: Gyere már.

Björn: Nem.

Annika: Oké, miért nem?

Björn: Mert a Te hibád volt.

Annika: Ok, mondjuk, hogy az én hibám volt. Én vagyok a hibás. Gyere! Ki kell szállnunk a taxiból.

Björn: Nem.

Taxis: Ki kell szállítanod, mert mennem kell a következő címre.

Annika: Értem, köszönöm. Gyere már, Björn. Na mi van, jössz?

1. **FILM**

**Otthon Mortennél**

Sis: Hello!

Morten: Hello!

Sis: Sis…Mindig bezárod az ajtót?

Morten: Azért, mert rosszul hallok, és korábban volt már betörés. Nyugi, te ki tudsz menni, csak ők nem tudnak bejönni.

Sis: Oké, értem, persze…Arra gondoltam, hogy rögtön neki is állhatnék, de előbb beszéljük át a forgatókönyvet. Ismerjük meg egy kicsit egymást.

Morten: Oké. Mit akarsz tudni?

Sis: Arról szeretnék beszélni, hogyan tudnánk mi ketten a legjobban együttműködni. Ha jól értettem, Te szeretnéd a lehető legtöbb tennivalót magad ellátni. Ennek csak örülhetünk.

--csönd—

Sis: Szeretném tudni, hogy Te hogyan szeretnéd, hogy együttműködjünk? Hogy ne vesszünk össze.

Morten: Összeveszni? Nem is voltunk barátok. Te csak egy nő vagy, akit az Önkormányzat küldött. Szerintem csak állj neki a takarításnak. És akkor nem fogunk összeveszni.

--Sis kinyitja a mappát---

Morten: A porszívó az ajtó mögött van.

Sis: Köszönöm…Akkor lehet, hogy most tényleg rögtön neki is láthatok a munkának, hogy kicsinosítsuk a lakásodat. Nincs jobb egy tiszta lakásnál. Igazán csinos lesz.

Morten (gúnyosan): Csinos???

Sis: Micsoda?

Morten (gúnyosan): HIHIHI

Sis: Morten, rosszul indultunk. Én csak szeretném, ha …

Morten: Na ja. Csak el akarod nekem mondani, mit csináltam rosszul. Hogy hogyan tudunk rád vigyázni, és hogy tudj több oldalt írni ebbe a mappába. Azt gondolod, Te vagy az első, aki idejött, és azt hitte, hogy most aztán majd ő megjavítja Mortent. Tudod mit? Velem semmi baj nincs. Hanem veled van baj.

Sis: Morten, egyáltalán nem erről van szó.

Morten: Dehogynem! De, igazából így van. Ismerem a fajtádat. Szerintem itt az idő, hogy távozz.

Sis: Morten, ez félreértés. Nem próbáljuk meg mégis?

Morten: Mit gondolsz, ki vagy te? Idejössz a saját lakásomra és úgy beszélsz, hogy defektesnek érezzem magam. Azt hiszed, hogy Te jobb vagy nálam? Én tudom, hogy nekem mi a legjobb.

Sis: Morten, nyugodj le.

Morten: Kifelé! kifelé!

Sis elesik.

1. **FILM**

**A lakóotthonban**

Nő (a telefonba):Néha csak hagyni kell a lakót, hadd próbálja meg egyedül. Ez egy hajszálvékony mezsgye. Természetesen kell segítenünk a lakónak, ha nem tudja magától, de abból, amit most elmondtál nekem, ebben a helyzetben, úgy gondolom, hogy hagyd, hogy ő próbálja meg egyedül. Karen, most már mennem kell. Majd meséld el, mi volt. Rendben, szia!

Nő: Szia, Anders.

Anders: Csak arra gondoltam, hogy…

Nő (szavába vágva): Még nem tudok semmit a pályázatodról. Ígérem, szólok, amint megtudok valamit.

Anders: Most nem a pályázatról van szó, hanem tudod, a Johnnal kapcsolatban.

Nő: Ahaaa.

Anders: Ő még mindig nagyon mérges rám… de én próbáltam neki mondani…hogy ezt ne úgy értse…de most szervezett egy pingpong versenyt, a Kenneth-tel együtt, akit amúgy nem kedvel, és az szerintem tök hülyeség, hogy én ebben nem vehetek részt, mármint a pingpong versenyben.

Nő: Azt hittem, Te és John jó barátok vagytok.

Anders: Hát ezek szerint már nem. És nem is akar velem beszélni róla. Szervezz meg egy találkozót.

Nő: Nem gondolod, hogy csak hagyni kéne egy kis időt, majd megoldódik magától? Anders, gyere!

Anders: De nem oldódik meg! Próbáltam már. Te vagy a kapcsolattartóm, segítened kell. Ez a munkád, hogy segíts nekem, nem fogod fel?

Nő: Anders, én vagyok a kapcsolattartód, és segíteni is fogok neked abban, hogy Te saját magad oldd meg ezt a helyzetet. Tudom, hogy egy pszichológussal is beszéltél már arról, hogyan oldd meg ezeket a helyzeteket, amikbe újra és újra belekerülsz, hogy ne forduljanak elő újra.

Anders: Igen.

Nő: Figyelj, az emberek sokszor nem olyan mérgesek rád, mint ahogy Te ezt érzed. Ebben az esetben úgy érzem, hogy magadnak kell…

Anders: De én nem tudom egyedül...Már megpróbáltam. Te csak ellenem dolgozol. Igen, ellenem. Most biztos felmentek a hülye kis irodátokba és egy csomó szarságot összehordotok rólam, ahogy szoktátok. Annyira nem foglalkoztok senkivel magatokon kívül. Egy vacak pingpong versennyel vagy egy jó baráttal kapcsolatban sem akarsz nekem segíteni. Miféle ember vagy te? Te vagy a legrosszabb kapcsolattartó, akim valaha is volt.

Nő: Anders, természetesen szeretnék neked segíteni. Szeretnék neked segíteni abban, hogy megtanulj magadon segíteni.

Anders: Te teljesen hülye vagy?

Nő: Mi??

Anders: A francba, Te aztán..

Nő: Anders! Anders!

Anders: Segítened kell nekem! Te hülye picsa! Micsoda hülye picsa!

--Anders ül a kanapén, a háttérben beszélgetnek—

Anders: (üvöltve): Segítsen már valaki!!

Nő: Anders, azonnal fejezd be!

Anders: A pokolba!

Valaki (nő?): Anders!

1. **FILM**

**Te ki vagy?**

(Kopogás)

Maja: Jó reggelt, Lizzi. Ideje felkelni.

Lizzi: Nem. Nem hinném.

Maja: Meg kell fürdened, aztán reggelizned kell.

Lizzi: Nem.

Maja: És miért nem? Gyere, segítünk felkelni.

Lizzi: Te ki vagy?

Maja: Lizzi, én vagyok, Maja. Reggel van és neked fel kell kelni.

Lizzi: Nem ismerlek téged. Menj innen, ne érj hozzám (felé üt)!

Maja: Tudod mit, egy kicsit később visszajövünk.

….

Sören: Anya!

Lizzi: Szia!

Sören: Még nem keltél fel?

(a folyosón)

Sören: Elnézést! Elmondaná, hogy az édesanyám miért van még mindig az ágyában, és nem kelt fel?

Maja: Ki is az édesanyja?

Sören: Lizzi Skov.

Maja: Aha. Akkor Ön biztosan Sören.

Sören: Szerintem méltatlan, hogy még ilyen későn is az ágyában fekszik.

Maja: Mostanában egy kicsit nehéz Lizzivel.

Sören: Az Önök feladata, hogy reggel felkeltsék. Amúgy mivel töltik az időt?

Maja: Sören, garantálom, hogy megpróbáltuk Lizzit felkelteni. Nagyon sok minden nehéz most neki.

Új itt, új szokások vannak…

Sören: Rendben. Mi a maga neve?

Maja: Maja.

Sören: És a vezetékneve?

Maja: Jespersen.

Sören: Garantálom magának, hogy ezzel az üggyel valaki foglalkozni fog.

(irodában)

Kolléga: Igazából nincs kedvem hozzá, de mégis igent mondtam.

Maja: És miért?

Kolléga: Mert próbálok másnak a kedvében járni.

(főnök belép)

Főnök: Lizzi fia telefonált. Nagyon elégedetlen volt azzal, hogy az édesanyját késő délelőtt még ágyban találta. Azzal fenyegetőzik, hogy bejelenti az önkormányzati politikusoknak.

Maja: Na ne! Elnézést, de ez azért túlzás.

Főnök: Valahol megértem, hogy kiakadt amiatt, hogy az anyját ilyen későn még ágyban találta.

Maja: Szerintem nem tudja, mennyire demens az édesanyja. Fel akartuk kelteni, de megpróbált megütni.

Kolléga: Vissza akartunk menni újra próbálkozni.

Főnök: Én ugyan nem ismerem személyesen Lizzit, de a fia leírása alapján egy átlagos idős néni némi memóriaproblémával.

Maja: Sajnos ez nem igaz. Szerintem helyesen cselekedtünk. Ha erőltettük volna, akkor erőszakot alkalmaztunk volna.

Kolléga: Egyetértek.

Főnök: Rendben, megpróbálom felhívni a fiát.

Maja: Oké, köszönöm.